ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கத்துவாவில் உள்ள நேரு யுவ கேந்திரா நடத்திய இந்தியாவின் ஜி20 தலைமைத்துவ இளைஞர் மாநாட்டில் மத்திய இணையமைச்சர் டாக்டர் ஜிதேந்திர சிங் பங்கேற்றார்
கத்துவாவில் உள்ள நேரு யுவ கேந்திரா நடத்திய இந்தியாவின் ஜி20 தலைமைத்துவ இளைஞர் மாநாட்டில் மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜிதேந்திர சிங் பங்கேற்றார். இந்தியாவின் ஜி20 தலைமைத்துவத்தில் இளைஞர்களின் பங்களிப்பு என்ற தலைப்பில் அவர் உரையாற்றினார்.
நிகழ்ச்சியில் பேசிய அவர், இன்றைய இளைஞர்கள் தான், 2047-ம் ஆண்டு இந்தியா தமது நூறாவது சுதந்திரப் பெருவிழாவை கொண்டாடும் போது, தேசத்தை கட்டமைப்பவர்களாக இருப்பார்கள் என்று குறிப்பிட்டார். பிரதமர் திரு நரேந்திர மோடியின் விருப்பமான புதிய இந்தியாவை உருவாக்க இளைஞர்களுக்கு முன்னுரிமையும், வாய்ப்புகளும் வழங்கப்பட்டுள்ளதாக அவர் தெரிவித்தார். இந்தியாவின் ஜி20 தலைமைத்துவத்தின் கீழ், நாட்டின் வளமான பன்முகத் தன்மையையும், பாரம்பரியத்தையும் உலகுக்கு எடுத்துரைப்பதில் இளைஞர்கள் முக்கிய பங்கு வகிக்க முடியும் என்று அவர் குறிப்பிட்டார்.
இந்தியாவில் திறமைகள் குவிந்துள்ளதால், நாட்டின் கதவை பிற உலக நாடுகள் தட்டுவதாக அவர் தெரிவித்தார். இளைஞர்கள் மேம்பாட்டுக்காக மத்திய அரசு அர்ப்பணிப்புடன் செயல்படுவதாகவும் அவர் கூறினார். ஸ்டார்ட் அப் இந்தியா, ஸ்டாண்ட் அப் இந்தியா ஆகிய திட்டங்கள் இளைஞர்களுக்காகவே அர்ப்பணிப்புடன் தொடங்கப்பட்டுள்ளதாக அவர் கூறினார். 2014-ம் ஆண்டில் நாட்டில் 350 ஸ்டார்ட் அப் நிறுவனங்கள் மட்டுமே இருந்த நிலையில், தற்போது அது 90 ஆயிரத்தை தாண்டியுள்ளதாக அவர் தெரிவித்தார்.
ஜி20 தலைமைத்துவத்தை இந்தியா ஏற்றிருப்பது இளைஞர்களுக்கு பெருமையான தருணம் என்றும் அவர் தெரிவித்தார். இந்தியா உலகுக்கு வழிகாட்டியாக உள்ள பாராம்பரியத்தை முன்னெடுத்துச் செல்ல வேண்டிய பொறுப்பு இளைஞர்களுக்கு உள்ளது என்று அவர் கூறினார். இளைஞர்களின் மேம்பாட்டுக்காக நாட்டில் நூற்றுக்கணக்கான வாய்ப்புகள் உருவாக்கப்பட்டுள்ளதாகவும் அவர் குறிப்பிட்டார். இதில் திறன் மேம்பாடு என்பது மிக முக்கியமானது என்று கூறிய அவர், இதன் பலன்களை இளைஞர்கள் பயன்படுத்திக் கொள்ள வேண்டும் என்று கேட்டுக்கொண்டார்.
20-ம் நூற்றாண்டில் வாழ்ந்த முக்கியமான இளைஞர்களின் அடையாளமாக ஷியாமா பிரசாத் முகர்ஜி திகழ்ந்தார் எனவும், அவர் அதிகம் கொண்டாடப்படாத நபராக இருந்தார் எனவும் அமைச்சர் தெரிவித்தார். ஷியாமா பிரசாத் முகர்ஜி 34 வயதில் கல்கத்தா பல்கலைக்கழகத்தின் துணை வேந்தராக உயர்ந்தார் என்றும் அவர் கூறினார். தேசிய ஒருமைப்பாட்டுக்காக தமது வாழ்க்கையை தியாகம் செய்த அவரது வாழ்வில் ஜம்மு-காஷ்மீர் முக்கிய இடம்பெற்றதாக அவர் குறிப்பிட்டார். எனவேதான் ஜம்மு-காஷ்மீரின் கத்துவா, இந்த இளைஞர் மாநாட்டை நடத்த தேர்வு செய்யப்பட்டதாக அவர் குறிப்பிட்டார். இந்த பாரம்பரியத்தை முன்னெடுத்துச் செல்ல வேண்டிய பொறுப்பு இளைஞர்களுக்கு உள்ளது என்று திரு ஜிதேந்திர சிங் கூறினார்.
இந்த மாநாட்டில், கத்துவாவில் உள்ள பல்வேறு கல்வி நிறுவனங்களைச் சேர்ந்த மாணவர்கள் மற்றும் மாவட்டத்தின் பல்வேறு பகுதிகளைச் சேர்ந்த இளைஞர்கள் கலந்துகொண்டனர்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மகாபலிபுரத்தில் நடைபெற்ற தேசிய மீன் விவசாயிகள் தின சந்திப்பு - 2023 நிறைவு
நவீன தொழில்நுட்பங்கள் பயன்பாடு மற்றும் மீன் உற்பத்தியை மேம்படுத்துவதில் மீன் விவசாயிகள், ஸ்டார்ட் அப்கள், புதிய கண்டுபிடிப்பாளர்களின் அர்ப்பணிப்பை இது எடுத்துக்காட்டியது
மத்திய மீன்வளம், கால்நடை பராமரிப்பு மற்றும் பால்வள அமைச்சகம் கீழ் இயங்கும் மத்திய மீன் வளத்துறை மற்றும் பிற பங்குதாரர்கள் இணைந்து தேசிய மீன் விவசாயிகள் நாள் சந்திப்பு 2023', 'ஸ்டார்ட்-அப் மாநாடு' ஆகியவற்றை மகாபலிபுரத்தில் கொண்டாடின. இந்த நிகழ்வு தமிழ்நாட்டின் வரலாற்றுச் சிறப்புமிக்க நகரான மகாபலிபுரத்தில் ஜூலை 10 அன்று தொடங்கி ஜூலை 11 அன்று நிறைவடைந்தது. இது நவீன தொழில்நுட்பங்கள் பயன்பாடு மற்றும் மீன் உற்பத்தியை மேம்படுத்துவதில் மீன் விவசாயிகள், ஸ்டார்ட் அப்கள், புதிய கண்டுபிடிப்பாளர்களின் அர்ப்பணிப்பை எடுத்துக்காட்டியது.
இரண்டாம் நாள் நிகழ்ச்சி, மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா தலைமையில் நடைபெற்றது. மத்திய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர். எல் முருகன் முன்னிலை வகித்தார். பிரதமரின் மீன்வள மேம்பாடு திட்டம் மீன்வளம் மற்றும் மீன்வள உள்கட்டமைப்பு மேம்பாட்டு நிதி, கிசான் கடன் அட்டை போன்ற அரசுத் திட்டங்களைப் பயன்படுத்துதல், மீனவர்கள், மீன் விவசாயிகள் மற்றும் தொடர்புடைய பங்குதாரர்களுக்கு நிலையான எதிர்காலத்திற்குரிய தொழில்நுட்பங்கள் மற்றும் கண்டுபிடிப்புகளைப் பயன்படுத்துவது உள்ளிட்ட விஷயங்கள் குறித்து மாநிலங்கள்/யூனியன் பிரதேசங்களின் அமைச்சர்களுடன் இவர்கள் கலந்துரையாடினர். மீன்வளத் துறையின் அனைத்துப் பங்குதாரர்களின் பங்கேற்புடன் இந்தநிகழ்வு பெரும் வெற்றியைப் பெற்றது.
இந்த நிகழ்வில் பேசிய அமைச்சர் திரு. பர்ஷோத்தம் ரூபாலா, இத்தகைய ஆலோசனை தொடர்ந்து நடைபெறும் என்றும், அது நல்ல பலனைத் தரும் என்று நம்புவதாகவும் கூறினார். இது நமது இணைந்த பயணத்தின் போக்கை வடிவமைக்கும் என்றும், உறுதியான விளைவுகளுக்கு வழிவகுக்கும் என்றும் அவர் தெரிவித்தார். அனைவருக்கும் மனமார்ந்த நல்வாழ்த்துகளைத் தெரிவித்த மத்திய அமைச்சர், மீனவர்கள் மற்றும் மீன் விவசாயிகளுக்கு உதவும் யோசனைகள் செழிக்க, ஒத்துழைப்புகள் மலர, புதுமை செழித்துவளரும் சூழலை உருவாக்குவதில் அனைவரும் கருவியாக மாற வேண்டுகோள் விடுத்தார்.
இந்த சந்திப்பில் அனைத்து மாநிலங்கள்/யூனியன் பிரதேசங்கள் ஆர்வத்துடன் பங்கேற்றதற்கு, மத்திய மீன்வளத் துறையின் இணைச் செயலாளர் திரு. சாகர் மெஹ்ரா நன்றி தெரிவித்தார். உற்பத்தி மற்றும் உற்பத்தித் திறனை மேம்படுத்துவது, தரத்தை மேம்படுத்துவது, உள்நாட்டு மீன் நுகர்வு, வர்த்தகம் மற்றும் ஏற்றுமதியை அதிகரிப்பது, கழிவுகளைக் குறைப்பது, வேலைவாய்ப்பில்லா இளைஞர்களுக்கு சுயதொழில் வாய்ப்புகளை உருவாக்குவது போன்றவற்றை மீன்வளத்துறை குறிக்கோளாகக் கொண்டிருக்கிறது என்றும் அவர் கூறினார்.
மீன்வளத் துறையில் சமீபத்திய கண்டுபிடிப்புகளை இணைத்துக்கொள்வதை இந்த நிகழ்ச்சி வலியுறுத்தியது. அதே வேளையில், தொழில் முனைவோர் வளர்ச்சி, வணிக மாதிரிகளை மேம்படுத்துதல், எளிதாக தொழில் செய்வதை மேம்படுத்துதல், புதிய கண்டுபிடிப்புகள், ஸ்டார்ட்-அப்கள், இன்குபேட்டர்கள் போன்ற முன்முயற்சிகளுக்கு சாதகமான சூழலையும் மீன்வளத்துறை உருவாக்கும் என்றும் இந்த சந்திப்பில் தெரிவிக்கப்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938713
பிரதமர் அலுவலகம்
மகாராஷ்டிர மாநில தினத்தை முன்னிட்டு மகாராஷ்டிர மாநில மக்களுக்கு பிரதமர் வாழ்த்து
மகாராஷ்டிர மாநில தினத்தை முன்னிட்டு மகாராஷ்டிர மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“மகாராஷ்டிர மாநில தினத்தை முன்னிட்டு அம்மாநில மக்களுக்கு எனது நல்வாழ்த்துகள். மகாராஷ்டிர மாநிலத்தின் தொடர் வளர்ச்சிக்கும், வளத்திற்கும் நான் பிரார்த்தனை செய்கிறேன். மகாராஷ்டிர மாநிலம் புதிய உயரங்களை தொட்டு நம் நாட்டின் வளர்ச்சிப் பயணத்திற்கு தொடர்ந்து பங்காற்றட்டும்.” என்று பிரதமர் தனது வாழ்த்து செய்தியில் குறிப்பிட்டுள்ளார்.
(Visitor Counter : 104
உள்நாட்டு விமானப் போக்குவரத்து அமைச்சகம்
விமான போக்குவரத்துத் துறையில் இயக்கக் கட்டணத்தை எதிர்கொள்ள அரசு மேற்கொண்டு வரும் நடவடிக்கைகள்: மத்திய இணை அமைச்சர் ஜெனரல்  டாக்டர் வி கே சிங் தகவல்
மத்திய சிவில் விமானப் போக்குவரத்து இணை அமைச்சர் ஜெனரல்  டாக்டர் வி கே சிங் மாநிலங்களவையில் இன்று எழுத்து மூலம் அளித்த பதில்கள் பின்வருமாறு:
சிவில் விமானப் போக்குவரத்துத் துறையின் இயக்கக் கட்டணத்தை எதிர்கொள்வதற்காக அரசு மேற்கொண்டு வரும் முக்கிய நடவடிக்கைகளுள் ஒரு சில பின்வருமாறு:
• பல்வேறு கொள்கை நடவடிக்கைகளின் மூலம் விமான நிறுவனங்களுக்கு ஆதரவு.
• இந்திய விமான நிலையங்கள் ஆணையம் மற்றும் தனியார் துறையினர் வாயிலாக விமான நிலைய உள்கட்டமைப்பு வசதிகளை ஏற்படுத்துதல்.
• தற்போது இயங்கும் மற்றும் புதிய விமான நிலையங்களில் பொது-தனியார் கூட்டணி முயற்சியில் தனியார் முதலீடுகளை ஊக்குவிப்பது.
• எரிவாயு பயன்பாட்டைக் குறைக்கவும், குறைந்த நேரத்தில் பயணிக்கும் வழிகளைக் கண்டறியவும் முயற்சிகள் மேற்கொள்ளப்படுகிறது.
• உள்நாட்டு பராமரிப்பு சேவைகளுக்கான சரக்கு மற்றும் சேவை வரி 18%லிருந்து 5%ஆகக் குறைப்பு.
விமான நிலையங்களின் விரிவாக்க நடவடிக்கைகள்:
மெட்ரோ நகரங்களில் உள்ள விமான நிலையங்கள் உட்பட விமான நிலையங்களின் விரிவாக்கம் மற்றும் மேம்பாட்டு பணிகளை தேவையின் அடிப்படையில் இந்திய விமான நிலையங்கள் ஆணையகம் தொடர்ச்சியாக மேற்கொண்டு வருகிறது. இதற்குத் தேவையான நிலங்கள் சார்ந்த பணிகள் மாநில அரசுகள் உள்ளிட்ட சம்பந்தப்பட்ட நிறுவனங்களுடன் இணைந்து மேற்கொள்ளப்படுகிறது. தேவையின் அடிப்படையில் சென்னை, தில்லி, கொல்கத்தா, பெங்களூரு மற்றும் ஹைதராபாத் விமான நிலையங்களில் விரிவாக்க நடவடிக்கைகள் நடைபெறுகின்றன. சென்னை விமான நிலையத்தில் ஒருங்கிணைந்த முனைய கட்டிடத்தை மீண்டும் கட்டமைப்பது மற்றும் அது சம்பந்தமான பணிகள் மேற்கொள்ளப்படுகின்றன.
திறன் மேம்பாட்டு முன்முயற்சிகள்:
விண்வெளி மற்றும் விமானத்துறை திறன் கவுன்சில் மேற்கொண்டுள்ள முக்கிய முன்முயற்சிகள்:
• இந்திய விமான நிலையங்கள் ஆணையகத்தின் நிதி உதவியுடன் சண்டிகரில் விமான திறன் பயிற்சிக்காக பலரக திறன் மேம்பாட்டு மையம் உருவாக்கப்பட்டுள்ளது.
• மும்பையில் விமான திறன் மேம்பாட்டு மையம் நிறுவப்பட்டுள்ளது.
• விண்வெளி மற்றும் விமான திறனை ஊக்குவிப்பதற்காக 2017 முதல் நடைபெற்ற அனைத்து ஏரோ இந்தியா நிகழ்ச்சிகளிலும், லக்னோவில் நடைபெற்ற பாதுகாப்புக் கண்காட்சி 2019 நிகழ்ச்சியிலும் இந்தக் கவுன்சில் கலந்து கொண்டது.
• விண்வெளி மற்றும் விமானத்துறை திறன் கவுன்சிலின் பல்வேறு பணிகளில் சேர்வதற்காக 3589 விண்ணப்பதாரர்கள்/ ஊழியர்களுக்கு மதிப்பீடு செய்யப்பட்டு, சான்றளிக்கப்பட்டுள்ளது.
• 84 பயிற்சி மையங்களுக்கு இந்தக் கவுன்சில் இதுவரை அங்கீகாரம் அளித்துள்ளது.
தேசிய திறன் மேம்பாட்டு கவுன்சில் மற்றும் விண்வெளி மற்றும் விமானத்துறை திறன் கவுன்சில் ஆகியவற்றால் நிறுவப்படும் பயிற்சி மையங்களுக்கு அங்கீகாரம் வழங்குவதற்கான வழிமுறைகளை இங்கே காணலாம்:
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1744706
https://www.pib.gov.in/PressReleasePage.aspx?PRID=1744705
https://www.pib.gov.in/PressReleasePage.aspx?PRID=1744697
பாதுகாப்பு அமைச்சகம்
கொடி நாள் நிதிக்கு வாரி வழங்குமாறு தொழில் துறைக்கு திரு ராஜ்நாத் சிங் வேண்டுகோள்
பாதுகாப்பு படைகளின் கொடிநாள் குறித்த பெருநிறுவன சமூக பொறுப்பு மாநாட்டின் இரண்டாம் பதிப்பு இணைய கருத்தரங்காக புதுதில்லியில் 2020 டிசம்பர் 4 அன்று நடைபெற்றது.
இதில் பேசிய மத்திய பாதுகாப்பு அமைச்சர் திரு ராஜ்நாத் சிங், கொடி நாள் நிதிக்கு வாரி வழங்குமாறு தொழில் துறைக்கு வேண்டுகோள் விடுத்தார்.
நாட்டின் வளர்ச்சியில் தனியார் துறை பங்களிப்பின் முக்கியத்துவத்தை அரசு அங்கீகரித்து இருப்பதாக அமைச்சர் கூறினார்.
2016-ஆம் ஆண்டு தேசிய ஜனநாயகக் கூட்டணி ஆட்சிக்கு வந்த பிறகு தனியார் துறையின் வளர்ச்சியை ஊக்குவித்ததாக திரு ராஜ்நாத் சிங் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1678360
------
(Visitor Counter : 113
மின்னணு மற்றும் தகவல் தொழில்நுட்பம்
பிரதமர் நரேந்திர மோடியின் தொலைநோக்கு, அரசின் செயல்திறன்மிக்க கொள்கைகள், தொழில்முனைவோர் இயங்குவதற்கான சூழல் ஆகியவை இந்தியாவில் விஎல்எஸ்ஐ & செமி கண்டக்டர் சூழல் வளர்ச்சிக்கான முக்கிய அம்சங்களாகும்
“தொழில்நுட்பத்தை பயன்படுத்துவது மற்றும் செயல்படுத்துவதற்கான அபரிமிதமான சந்தையை இந்தியா தற்போது கொண்டுள்ளது. புதுமைக்கான சுற்றுச்சூழலின் அற்புதமான செயல்திறன், திறமையான தொழில்முனைவோர்களுக்கான அருமையான சூழல், அரசின் கொள்கை மற்றும் முதலீடு ஆகியவை மேற்கூறிய 2 அம்சங்களையும் ஊக்குவிப்பதுடன் உலகின் தேவைக்கேற்ப வரும் 10 ஆண்டுகளில் நீடித்த சூழலை உருவாக்குவது இந்தியாவுக்கு அவசியமான ஒன்றாகும்” என்று மத்திய மின்னணு மற்றும் தகவல் தொழில்நுட்பத்துறை இணையமைச்சர் திரு ராஜீவ் சந்திரசேகர் கூறியுள்ளார். இந்திய தொழில்துறை பங்குதாரர்களுடன் இணைந்து இந்திய விஎல்எஸ்ஐ சொசைட்டியின் கீழ் ஏற்பாடு செய்யப்பட்டிருந்த 35-வது சர்வதேச விஎல்எஸ்ஐ வடிவமைப்பு மற்றும் செயல்முறை மாநாடு 2022-ல் அவர் உரையாற்றினார். இந்த ஆண்டுக்கான மாநாட்டின் கருப்பொருள் சிலிக்கான் கேடலைசிங் கம்ப்யூட்டிங், கம்யூனிகேஷன் & காக்னிட்டிவ் கன்வெர்ஜென்ஸ் என்பதாகும்.
வளர்ச்சி மற்றும் தொழில்நுட்பத்துறை விரிவாக்கத்தில் முன்னெப்போதும் இல்லாத அளவுக்கு இந்தியா முன்னணி வகிக்க வேண்டும் என்ற பிரதமரின் தொலைநோக்கு குறித்து குறிப்பிட்ட திரு ராஜீவ் சந்திரசேகர், 2021-ம் ஆண்டு ஆகஸ்ட் 15-ந் தேதி பிரதமர் நம் அனைவருக்கும் ஒரு தொலைநோக்கை அறிவித்தார் என்று கூறினார். அடுத்த 10 ஆண்டுகள் இந்தியாவின் டெக்கேட் எனப்படும் தொழில்நுட்பத்துறை மேம்பாட்டை அவர் குறிப்பிட்டதாக தெரிவித்தார்.
கொவிட் பெருந்தொற்று காலத்தில் இந்தியா தொழில்நுட்பத்தை பயன்படுத்தி, பொருளாதாரத்தை மறுகட்டுமானம் செய்ய முயற்சி மேற்கொண்டதாக அவர் கூறினார். பெருந்தொற்றுக்கு பின்னர் நரேந்திர மோடி அரசின் கொள்கைகள் மின்னணு முறை வடிவமைப்பு மற்றும் உற்பத்தியில் புதிய வாய்ப்புகளை உருவாக்கியிருப்பதாக அமைச்சர் கூறினார்.
மேலும் விவரங்களுக்கு இதன் ஆங்கில செய்திக் குறிப்பை காணவும் : https://pib.gov.in/PressReleasePage.aspx?PRID=1802039
ரெயில்வே அமைச்சகம்
2021-ல் ‘ஜீவன் ரக்ஷா திட்டத்தின்’ கீழ் 601 பேர் ஆர்பிஎஃப் துறையினரால் காப்பாற்றப்பட்டுள்ளனர்
ரயில்வே சொத்துகள், பயணிகள் பகுதி மற்றும் பயணிகளின் பாதுகாப்புப் பொறுப்பில் ஈடுபட்டுள்ள ரயில்வே பாதுகாப்புப் படை ,பயணிகளுக்கு பாதுகாப்பான மற்றும் வசதியான பயண அனுபவத்தை வழங்குவதற்காக 24 மணி நேரமும் உழைத்து வருகிறது.
இந்திய ரயில்வே தனது வாடிக்கையாளர்களுக்கு பாதுகாப்பான சரக்கு போக்குவரத்து சேவையை வழங்கவும் இது உதவுகிறது. தடுப்பு நடவடிக்கைகள் மற்றும் ரயில்வே சொத்துகளுக்கு எதிரான குற்றங்களைக் கண்டறிவதற்கான நடவடிக்கைகளை மேற்கொள்வதன் மூலம் நாடு முழுவதும் பரந்து விரிந்துள்ள ரயில்வேயின் பெரும் சொத்துகளைப் பாதுகாக்கும் பொறுப்பை ஆர்பிஎஃப் திறமையாக நிறைவேற்றி வருகிறது.
உள்நாட்டுப் பாதுகாப்பு, சட்டம்-ஒழுங்கைப் பராமரித்தல், தேசிய மற்றும் மாநிலத் தேர்தல்களின் போது பாதுகாப்பு வழங்குதல் ஆகியவற்றில் முக்கியப் பங்கு வகிப்பதன் மூலம் தேசியப் பாதுகாப்பில் இது ஒரு முக்கிய பங்குதாரராக மாறியுள்ளது. 2021-ம் ஆண்டில் ஆர்பிஎஃப்-ன் சாதனைகளில் சில பின்வருமாறு:2021-ம் ஆண்டில், "ஜீவன் ரக்ஷா" திட்டத்தின் கீழ் 601 நபர்கள் ஆர்பிஎஃப் பணியாளர்களால் காப்பாற்றப்பட்டனர்522 ஆக்ஸிஜன் சிறப்பு ரயில்களுக்கு பாதுகாப்புகடத்தல்காரர்களிடமிருந்து 630 பேர் மீட்கப்பட்டனர்"ஆபரேஷன் அமானத்"-ன் கீழ் 12,377 பயணிகளுக்குச் சொந்தமான 23 கோடிக்கும் அதிகமான பொருட்கள் மீட்டெடுக்கப்பட்டன.இடைத்தரகர்களுக்கு எதிரான நடவடிக்கையாக 4,100-க்கும் மேற்பட்ட வழக்குகள் பதிவு செய்யப்பட்டு, 4,600-க்கும் மேற்பட்டோர் கைது செய்யப்பட்டனர்,முக்கிய ரயில் நிலையங்களில் 244 "மேரி சஹேலி" குழுக்கள் நிறுத்தப்பட்டனரயில் மூலம் கடத்தப்பட்ட போதைப் பொருட்களை பறிமுதல் செய்வதில் ஆர்பிஎஃப் வெற்றியடைந்தது, இதன் மதிப்பு ரூ. 15.7 கோடி ஆகும். 2021-ம் ஆண்டில் 620 போதைப்பொருள் வியாபாரிகள் கைது செய்யப்பட்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787959
(Visitor Counter : 181
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
215.26 கோடி 94.53 கோடி 2-வது தவணை மற்றும் 18.34 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 30.76.305 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 47.176 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,975 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,25,239 என அதிகரித்துள்ளது.
கடந்த 24 மணி நேரத்தில் 5,221 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.95 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,84,965 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858577
மத்திய அமைச்சரவை
இந்திய பட்டய கணக்காளர் பயிற்சி நிறுவனம் மற்றும் தென்னாப்பிரிக்க பட்டயக் கணக்காளர் பயிற்சி நிறுவனம் இடையே பரஸ்பர ஒத்துழைப்பு உடன்படிக்கைக்கு அமிச்சரவை
இந்தியப் பட்டயக் கணக்காளர்கள் பயிற்சி நிறுவனம் மற்றும் தென்னாப்பிரிக்கப் பட்டயக் கணக்காளர்கள் பயிற்சி நிறுவனத்திற்கு இடையே பரஸ்பர அங்கீகரத்திற்கு பிரதமர் திரு. நரேந்திர மோடி தலைமையில் இன்று நடந்த மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
விவரங்கள்:
அமைச்சரவையின் இந்த ஒப்புதல் இந்தியப் பட்டயக் கணக்காளர்கள் பயிற்சி நிறுவனம் மற்றும் தென்னாப்பிரிக்கப் பட்டயக் கணக்காளர்கள் பயிற்சி நிறுவனம் இடையே கணக்கிடும் அறிவாற்றல் மேம்பாடு, நிபுணத்துவ மற்றும் அறிவுசார் மேம்பாடு, அந்தந்த உறுப்பினர்களின் ஆர்வத்தை மேம்படுத்தவும் இந்தியாவிலும் தென்னாப்பிரிக்காவிலும் கணக்கிடும் நிபுணத்துவத்தில் நேர்மறையான மேம்பாட்டுக்கு பங்களிக்கவும் பரஸ்பர ஒத்துழைப்பு உடன்படிக்கைக்கு ஒப்புதல் அளிக்கப்பட்டுள்ளது.
இந்த உடன்படிக்கை:
1, உள்ளூர் கணக்கியல் கல்வித் தகுதியுடன் தற்போதைய இந்திய பட்டயக் கணக்காளர் பயிற்சி நிறுவனத்தின் கல்வித் தகுதியுடன் சேர்த்து, தென்னாப்பிரிக்க சந்தையில் தொழில் செய்வதற்கான வாய்ப்புகளை ஏற்படுத்திக் கொடுக்கும
2. இரு கணக்கீட்டுப் பயிற்சி நிறுவனங்களுக்கு இடையே வலிமையான பணி உறவுகளை ஏற்படுத்தும்.
3. தொழில்நிபுணர்கள் இரு பக்கமும் நகரவும், இருநாடுகளிலும் உள்ள சிறு மற்றும் நடுத்தர வர்த்தகங்களுக்கு புதிய அளவீடுகளை அளிக்கும்.
பயன்கள்:
இந்தியப் பட்டயக் கணக்காளர்கள் பயிற்சி நிறுவனம் தென்னாப்பிரிக்க பட்டயக் கணக்காளர்கள் பயிற்சி நிறுவனத்துடன் நெருக்கமான உறவை பராமரிக்கவும் யுக்திபூர்வமாக இது மிகவும் முக்கியம் என்பதுடன் இந்தப் பிராந்தியத்தில் தனது உறுப்பினர்களின் நலன்களை வலுப்படுத்தவும் இது முக்கியமாகும். கடந்த சில ஆண்டுகளாக உருவாக்கப்பட்ட உறவு இயல்பில் யுக்திபூர்வமானது என்பதுடன், பரஸ்பர பயன் அளிக்கக்கூடியது. இந்த உடன்படிக்கை இந்திய பட்டய கணக்காளர்களுக்கு கூடுதல் வேலைவாய்ப்புக்களை இந்த பிராந்தியத்தில் அளிக்கும் என்பதுடன் அவர்கள் மூலம் இந்தியாவுக்கு கூடுதல் நிதி அனுப்பப்படும்.
பின்னணி:
இந்தியப் பட்டயக் கணக்காளர் பயிற்சி நிறுவனம் என்பது நாடாளுமன்றத்தில் நிறைவேற்றப்பட்ட சட்டத்தின் மூலம் அமைக்கப்பட்ட சட்டபூர்வமான அமைப்பு. பட்டய கணக்காளர்களை வரன்முறைப்படுத்துகிறது பட்டயக் கணக்காளர் சட்டம் 1949. தென்னாப்பிரிக்கப் பட்டயக் கணக்காளர் பயிற்சி நிறுவனம் தென்னாபிரிக்காவின் கணக்கியல் அமைப்பு என்பதுடன் உலகின் முன்னணிப் பயிற்சி நிறுவனமாகும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தேசிய நகர்ப்புற வாழ்வாதார இயக்கத்தின் ஒருபகுதியாக, வீட்டு வசதி மற்றும் நகர்ப்புற விவகார அமைச்சகம் – நிபுன்  என்ற புதுமையான திட்டத்தை செயல்படுத்துகிறது
வீட்டு வசதி மற்றும் நகர்ப்புற விவகார அமைச்சகம், தீன்தயாள் அந்த்யோதயா யோஜனா, தேசிய நகர்ப்புற வாழ்வாதார இயக்கத்தின் ஒருபகுதியாக, கட்டுமானத் தொழிலாளர்களின் மேம்பாட்டுக்காக ஒரு புதிய திட்டத்தை செயல்படுத்துகிறது.
தேசிய திறன் தகுதிகள் கட்டமைப்பின் படிப்புகளில், ஒரு லட்சத்துக்கும் மேற்பட்ட கட்டுமானத் தொழிலாளர்களுக்கு திறன் தொடர்பான பயிற்சி அளிப்பதை இந்த திட்டம் நோக்கமாக கொண்டுள்ளது. தேசிய திறன் மேம்பாட்டுக் கழகம் என்பது செயல்படுத்தும் நிறுவனம் மற்றும் கட்டுமானம் மற்றும் அதன் தொடர்பான தொழிலில் ஈடுபட்டுள்ள அமைப்புகள், நீர் மேலாண்மை மற்றும் குழாய்கள் அமைத்தல் திறன் மேம்பாட்டு அமைப்பு, உள்கட்டமைப்பு மற்றும் உபகரணங்கள் திறன் அமைப்பு உள்ளிட்டவை இந்த பயிற்சிகளை அளிக்கின்றன.
இந்த தகவல்களை வீட்டு வசதி மற்றும் நகர்ப்புற விவகாரத்துறை இணையமைச்சர் திரு. கவுஷல் கிஷோர், மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1842355
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 164.36 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 164.36 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.43 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793580
தொலைதொடர்பு மற்றும் தகவல் தொழில்நுட்ப அமைச்சகம்
பிஎஸ்என்எல், எம்டிஎன்எல் மற்றும் பிபிஎன்எல் ஆகிய நிறுவனங்களின் கொள்முதலில் ஐடிஐ நிறுவனத்திற்கு பங்கு நிர்ணயிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய பொருளாதார விஷயங்களுக்கான மத்திய அமைச்சரவைக் குழு, பிஎஸ்என்எல், எம்டிஎன்எல் மற்றும் பிபிஎன்எல் ஆகிய நிறுவனங்களின் கொள்முதலில் ஐடிஐ நிறுவனத்திற்கு பங்கு நிர்ணயிக்க தனது ஒப்புதலை வழங்கியது.
ஐடிஐ நிறுவனத்திற்கு கொள்முதலில் பங்களிப்பதை தொடர வேண்டும் என்ற மத்திய தொலைத்தொடர்புத்துறையின் கருத்துரையைத் தொடர்ந்து மத்திய அமைச்சரவையின் பொருளாதார விஷயங்களுக்கான குழு இன்று தனது ஒப்புதலை வழங்கியது:
-  பிஎஸ்என்எல், எம்டிஎன்எல் மற்றும் பிபிஎன்எல் ஆகிய நிறுவனங்களின் கொள்முதலில் 30சதவீதத்தை ஐடிஐ நிறுவனத்திற்கு ஒதுக்கீடு செய்வது. இது அந்த நிறுவனம் தயாரிக்கும் பொருட்களுக்காகவும் மற்ற வெளிப் பொருட்களுக்காகவும் ஆகும். இந்த வெளிப்பொருட்களில் 2018-19-ல் 12 சதவீதமும் 2019-20-ல் 16 சதவீதமும் 2020-21-ல் 20 சதவீதமும் ஐடிஐ மதிப்புக் கூடுதலை மேற்கொள்ள வேண்டும் என்ற நிபந்தனையுடன்.
-   பிஎஸ்என்எல், எம்டிஎன்எல் நிறுவனங்களின் நடவடிக்கைகளுக்கான மற்றும் பிபிஎன்எல் நிறுவனத்தின்  பெரும் திட்டங்களுக்கான 20 சதவீத கொள்முதல் உத்தரவுகள்
- இதற்கான விலை பற்றி அறிந்த பிறகே இந்த நிறுவனம் வணிக ரீதியாக இருக்குமெனில் இந்த கொள்முதல் உத்தரவுகளை ஏற்றுக் கொள்ளும்.
- கொள்முதலுக்கான கோரிக்கைகள் திறக்கப்பட்ட 15 நாட்களுக்குள் ஐடிஐ நிறுவனம் இந்த ஒதுக்கீட்டின் கீழான தன் உரிமையை தெரிவிக்க வேண்டும்.
- பொருளாதார விஷயங்களுக்கான மத்திய அமைச்சரவைக் குழுவின் ஒப்புதல் பெற்ற தேதியிலிருந்து மூன்றாண்டு காலத்திற்கு மேற்கண்ட கொள்கை நடவடிக்கைகள் அமலில் இருக்கும். இக்காலப்பகுதிக்குப் பிறகு ஐடிஐயின் நிதி நிலைமையை கணக்கில் கொண்டு இந்தக் கொள்கை மீண்டும் பரிசீலிக்கப்படும்.
பின்னணி: மத்திய பொதுத்துறை நிறுவனங்கள் பட்டியலில் ‘ஏ’ பிரிவு நிறுவனமான ஐடிஐ தொலைத்தொடர்புத் துறை மற்றும் தொலைத்தொடர்பு அமைச்சகம் ஆகியவற்றின் நிர்வாக கட்டுப்பாட்டின் கீழ் செயல்படும் ஒரு நிறுவனம் ஆகும். பாதுகாப்பிற்கான தகவல் தொடர்பு மற்றும் இந்திய ராணுவத்தின் என்க்ரிப்ஷன் பொருட்கள் மற்றும் வலைப்பின்னலுக்கான தேவைகளையும் நிறைவேற்றும் நிறுவனமாகும். பிஎஸ் என் எல், எம் டி என் எல், பாதுகாப்புத் துறை, சார்பு ராணுவப்படைகள், மாநில அரசுகள் ஆகியவை இதன் முக்கிய வாடிக்கையாளர்கள் ஆகும். பெங்களூர்  ரே பரேலி, நைனி, மன்காபூர்  பாலக்காடு  ஸ்ரீநகர்  ஆகிய இடங்களில் இதன் உற்பத்தி மையங்கள் செயல்பட்டு வருகின்றன.
இந்த நிறுவனம் நலிந்து போன நிலையில் அதன் மீட்சிக்கென மத்திய அரசு ரூ. 4156.79 கோடி நிதியுதவி செய்தது. மேலும் தொலைத்தொடர்பு பொருட்களில் நிலவும் போட்டியினை சமாளிக்கும் வகையில் பிஎஸ் என் எல், எம் டி என் எல் நிறுவனங்களின் மொத்த கொள்முதலில் 30 சதவீத ஒதுக்கீடு ஐடிஐ நிறுவனத்திற்கு வழங்கப்பட்டது. இந்த சிறப்பு ஒதுக்கீடு தொடர்ந்து நீடிக்கப்பட்டு கடந்த 31.5.2018 அன்று முடிவடைந்தது. இந்த ஒப்புதல் இந்த ஒதுக்கீட்டை மேலும் 3 ஆண்டுகளுக்கு நீட்டிக்க வகை செய்கிறது.
இந்த முடிவு ஐடிஐ நிறுவனத்திற்கு மிகவும் பயனுள்ளதோடு புதிய தொழில்நுட்பங்களை மேற்கொள்வதில் புதிய வேலைவாய்ப்புகளை வழங்கவும் இது உதவும்.
மத்திய அமைச்சரவை
இந்தியப் பங்குகள் பரிவர்த்தனை வாரியத்திற்கும் மங்கோலியாவின் நிதி ஒழுங்குமுறை ஆணையத்திற்கும் இடையே கையெழுத்திட உத்தேசித்திருக்கும் இருதரப்பு புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி, தலைமையில் இன்று நடைபெற்ற மத்திய அமைச்சரவை இந்தியப் பங்குகள் பரிவர்த்தனை வாரியத்திற்கும் மங்கோலியாவின் நிதி ஒழுங்குமுறை ஆணையத்திற்கும்  இடையே கையெழுத்திட உத்தேசித்திருக்கும் இருதரப்பு புரிந்துணர்வு ஒப்பந்தத்திற்கு ஒப்புதல் அளித்துள்ளது.
பங்குகள் ஆணையங்களின் பலதரப்பு புரிந்துணர்வு ஒப்பந்தங்களுக்கான சர்வதேச அமைப்பின் இணை கையெழுத்தாளராக செபி போன்று எஃப்ஆர்சி-யும் உள்ளது. இருப்பினும் இந்த அமைப்பு தொழி்ல்நுட்ப உதவிகளை வழங்குவதற்கான வாய்ப்பில்லை. தற்போதைய உத்தேச இருதரப்பு பரிந்துணர்வு ஒப்பந்தம் பங்குச்சந்தைகள் தொடர்பான சட்டங்களை தீவிரவமாக அமல்படுத்துவதற்கு தேவையான தகவல்களை பகிர்வதற்கான பங்களிப்பை வலுப்படுத்தும். மேலும், தொழில்நுட்ப உதவித் திட்டத்தை உருவாக்கவும் உதவி செய்யும். மூலதனச் சந்தை, திறன் கட்டமைப்புச் செயல்பாடுகள், ஊழியர்களுக்கான பயிற்சித் திட்டங்கள்போன்றவை தொடர்பான விஷயங்கள் குறித்து விவாதிக்க தொழில்நுட்ப உதவித்திட்டம் பயன்படும்.
மேலும் விவரங்களுக்கு இந்த ஆங்கி்ல செய்திக் குறிப்பைக் காணவும் https://pib.gov.in/PressReleasePage.aspx?PRID=1814819
----
(
பிரதமர் அலுவலகம்
நாட்டின் சில பகுதிகளில் பலத்த மழை பெய்து வருவதால் நிலைமையைப் பிரதமர் ஆய்வு செய்தார்
மூத்த அமைச்சர்கள் மற்றும் அதிகாரிகளுடன் பேசினார்
நாட்டின் சில பகுதிகளில் பலத்த மழை பெய்து வருவதை அடுத்துப் பிரதமர் திரு நரேந்திர மோடி, மூத்த அமைச்சர்கள் மற்றும் அதிகாரிகளுடன் பேசியதோடு நிலைமையை ஆய்வுசெய்தார்.
பிரதமர் அலுவலக ட்விட்டர் செய்தியில் கூறியிருப்பதாவது:
"நாட்டின் சில பகுதிகளில் பலத்த மழை பெய்து வருவதை அடுத்துப் பிரதமர் திரு நரேந்திர மோடி, மூத்த அமைச்சர்கள் மற்றும் அதிகாரிகளுடன் பேசியதோடு நிலைமையை ஆய்வு செய்தார். பாதிக்கப்பட்டவர்களின் நல்வாழ்வை உறுதி செய்ய உள்ளூர் நிர்வாகங்கள், தேசியப் பேரிடர் மீட்புப்படை மற்றும் மாநிலப் பேரிடர் மீட்புப்படையின் அணிகள் பணியாற்றுகின்றன.”
பிரதமர் அலுவலகம்
இலங்கை அதிபரோடு பிரதமர் சந்திப்பு
பிரதமர் திரு நரேந்திர மோடியின் பதவியேற்பு விழாவில் இலங்கை அதிபர் மைத்ரிபால சிறிசேனா நேற்று கலந்து கொண்டார்.
இன்று நடைபெற்ற இருதரப்பு சந்திப்பின் போது, அண்மையில் நடைபெற்ற பொதுத் தேர்தலில் பிரதமரின் கட்சி அபார வெற்றி பெற்றதையடுத்து பிரதமர் மீண்டும் பதவியேற்றதற்கு அதிபர் சிறிசேனா வாழ்த்துத் தெரிவித்தார். மேலும், நமது மண்டலத்தின் அமைதி, வளம் மற்றும் பாதுகாப்பிற்காக இருநாடுகளுக்கு இடையேயான உறவுகளை மேலும் வலுப்படுத்தும் தனது விருப்பத்தை அதிபர் வலியுறுத்தினார்.
பதவியேற்பு விழாவில் கலந்து கொண்டு வாழ்த்துத் தெரிவித்ததற்காக அதிபர் சிறிசேனாவுக்கு, பிரதமர் திரு. மோடி நன்றி தெரிவித்தார். இலங்கை உடனான நட்பு சார்ந்த இருதரப்பு உறவுகளை மேம்படுத்த தனது அரசின் நீடித்த உறுதியையும் அவர் தெரிவித்துக் கொண்டார்.
மனித இனத்திற்கு தொடர்ந்து அச்சுறுத்தலாக இருந்து வரும் பயங்கரவாதம் மற்றும் தீவிரவாதம் பற்றி குறிப்பிட்ட இருதலைவர்கள், இந்தியப்பெருங்கடல் மற்றும் தெற்காசியாவில் அமைதி மற்றும் பாதுகாப்புக்கான இருதரப்பு ஒத்துழைப்பை மேம்படுத்த உறுதி கூறினர்.
-----
(Visitor Counter : 88